CELEX: 62011CN0306
Language: el
Date: 2011-06-14 00:00:00
Title: Υπόθεση C-306/11 P: Αναίρεση που άσκησε στις 14 Ιουνίου 2011 η XXXLutz Marken GmbH κατά της αποφάσεως που εξέδωσε το Γενικό Δικαστήριο (έκτο τμήμα) στις 24 Μαρτίου 2011 στην υπόθεση T-54/09, XXXLutz Marken GmbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

13.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 238/12
            
         Αναίρεση που άσκησε στις 14 Ιουνίου 2011 η XXXLutz Marken GmbH κατά της αποφάσεως που εξέδωσε το Γενικό Δικαστήριο (έκτο τμήμα) στις 24 Μαρτίου 2011 στην υπόθεση T-54/09, XXXLutz Marken GmbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-306/11 P)
   2011/C 238/17
   Γλώσσα διαδικασίας: η γερμανική
   
      Διάδικοι
   
   
      Αναιρεσείουσα: XXXLutz Marken GmbH (εκπρόσωπος: H. Pannen, Rechtsanwalt)
   
      Αντίδικοι κατ’ αναίρεση:
   
   
               —
            
            
               Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
            
         
               —
            
            
               Natura Selection S.L.
            
         
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την αναιρεσιβαλλόμενη απόφαση·
            
         
               —
            
            
               να αναπέμψει την υπόθεση στο Γενικό Δικαστήριο·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Το Γενικό Δικαστήριο δεν τήρησε το άρθρο 8, παράγραφος 1, στοιχείο β', του κανονισμού περί κοινοτικού σήματος (1) καθόσον συνήγαγε την ομοιότητα μεταξύ των σημείων «Linea Natura Natur hat immer Stil» και «natura selection» απλώς από το γεγονός ότι αμφότερα τα σημεία περιλαμβάνουν το λεκτικό στοιχείο «natura». Εντούτοις, το λεκτικό αυτό στοιχείο δεν είναι το προέχον στοιχείο του προγενέστερου κοινοτικού σήματος,
   Κατά τη διαπίστωση της ομοιότητας των σημείων, το Γενικό Δικαστήριο στηρίχτηκε σε πεπλανημένη ερμηνεία των εννοιών «διακριτικός χαρακτήρας» και «περιγραφικός χαρακτήρας».
   Περαιτέρω, οι διαπιστώσεις του Γενικού Δικαστηρίου όσον αφορά την ομοιότητα των σημείων είναι αντιφατικές και δεν στηρίζονται σε επαρκή αιτιολογία.
   Στην αναιρεσιβαλλόμενη απόφαση το Γενικό Δικαστήριο προέβη επίσης σε πεπλανημένη εκτίμηση των πραγματικών περιστατικών. Σε αντίθεση με τις διαπιστώσεις του Γενικού Δικαστηρίου, η αναιρεσείουσα κατέδειξε, τόσο στη διαδικασία ενώπιον του τμήματος ανακοπών και του τμήματος προσφυγών όσο και στο δικόγραφο του ενδίκου μέσου της, ότι υφίσταται σύνδεσμος μεταξύ των οικείων προϊόντων και του λεκτικού στοιχείου «natura».
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1)